
Titl Péter a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Baloghné Gszelmann Mariann képviselőt jelölte ki.

Ezt követően az elnök ismertette a napirendi javaslatot. Az elnök, kérdés, hozzászólás hiányában szavazásra bocsátotta a napirendet. A testület a napirendet egyhangú szavazással az alábbiak szerint fogadta el:

N A P I R E N D:

1.
BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL
2.
A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA

3.
Aktuális kérdések
1. napirend
BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL 
(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a testület a hagyományos német nemzetiségi programok szervezésére, oktatásra és a testvérvárosi kapcsolatok ápolására fordította költségvetésének jelentős részét. 
Molnár Éva költségvetési referens elmondta, hogy a nemzetiségi önkormányzat 2012. évi költségvetésének teljesítése a jogszabályi feltételek változása miatt ezúttal részletesebb kidolgozást igényelt, ezért tartalmaz a határozat-tervezet több mellékletet.
Kérdés, módosító javaslat nem hangzott el, ezért az elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

6/2013. sz. Német Nemzetiségi Önk. határozat
HATÁROZAT

1.
Kiskőrös Város Német Nemzetiségi Önkormányzata 2012. december 31-i állapot szerinti


a) a bevételek és kiadások teljesítését az 1. mellékletben


b) egyszerűsített mérlegét a 2. mellékletben


c) egyszerűsített éves pénzforgalmi jelentését a 3. mellékletben


d) egyszerűsített pénzmaradvány-kimutatását a 4. mellékletben


e) egyszerűsített vállalkozási maradvány-kimutatás az 5. mellékletben 

foglaltaknak megfelelően fogadja el.

(Határozat mellékletei a jegyzőkönyvhöz mellékelve.)
2. napirend

A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA
(Írásos előterjesztés a jegyzőkönyvhöz mellékelve.)

Molnár Éva költségvetési referens az írásos előterjesztés szóbeli kiegészítéseként elmondta, hogy az önkormányzat 210.000,-Ft főösszeggel fogadta el a 2013. évi költségvetését, azonban az általános működési támogatás éves összege 2013-ban települési nemzetiségi önkormányzat esetén évi 222.000 forint. 

Tekintettel arra, hogy a nemzetiségi önkormányzat alacsonyabb főösszeggel fogadta el a 2013. évi költségvetését, indokolt annak a jogszabályban foglaltaknak megfelelő módosítása.

Továbbá az elnök az előterjesztés mellékletében foglalt kiadások összetételét az alábbiak szerint javasolja módosítani:

A módosítás szerint 50.000 Ft a „Személyi juttatások” kiemelt előirányzatról kerül átcsoportosításra a „Munkaadókat terhelő járulékok és szociális hozzájárulási adó” címre.

Az előző évi pénzmaradvány alakulását követően a „dologi kiadások” összege nő 208.000 Ft-tal.
A testület megtárgyalta Titl Péter elnök által megfogalmazottakat és egyhangú szavazással az alábbi határozatot hozta:

7/2013. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata a 2013. évi költségvetésének

bevételi előirányzatát 1.063.000 forintban,

kiadási előirányzatát 1.063.000 forintban

állapítja meg, a határozat mellékletében foglalt részletezés szerint.

(Határozat mellékletei a jegyzőkönyvhöz mellékelve.)

(Molnár Éva költségvetési referens 8 óra 15 perckor távozott az ülésről.)
3. napirend

AKTUÁLIS KÉRDÉSEK
Titl Péter elnök elmondta, hogy a Nevelési-oktatási intézmények működéséről és köznevelési intézmények névhasználatáról szóló 20/2012. (VIII.31.) Emberi Erőforrások Miniszter rendelet 15.§ (1) bekezdése alapján a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola, a dolgozóinak segítségével Pedagógiai Programját a Német Nemzetiségi Önkormányzattal megismertette. 
Az alábbi javaslattal fordult a testülethez:

„A nemzetiségi önkormányzat a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola Pedagógiai Programját, a program tartalmát jóváhagyja, egyetért azzal, és a határozat mellékletét képező nyilatkozattal támogatja annak óvodai és általános iskolai német nemzetiségi nyelvoktató programjait.”

„Kiskőrös Város Német Nemzetiségi Önkormányzata a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola Pedagógiai Programjához kapcsolódóan a határozat mellékletét képező nyilatkozatot teszi. 
A testület megtárgyalta Titl Péter elnök által megfogalmazottakat és egyhangú szavazással az alábbi határozatot hozta:

8/2013. sz. Német Nemzetiségi Önk. határozat
HATÁROZAT
„A nemzetiségi önkormányzat a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola Pedagógiai Programját, a program tartalmát jóváhagyja, egyetért azzal, és a határozat mellékletét képező nyilatkozattal támogatja annak óvodai és általános iskolai német nemzetiségi nyelvoktató programjait.”

Melléklet a 8/2013. sz. Német Nemz. önk. határozathoz:
      KISKŐRÖS VÁROS NÉMET

NEMZETISÉGI ÖNKORMÁNYZATA

NYILATKOZAT

Kiskőrös Város Német Nemzetiségi Önkormányzata a 8/2013. számú határozata alapján támogatja a Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola (Kiskőrös, Árpád u. 4., Működésének kezdete: 2012. augusztus 21., Fenntartó: Magyarországi Evangélikus Egyház) Pedagógiai Programját, melynek tartalmával egyetért és támogatja annak óvodai és általános iskolai német nemzetiségi nyelvoktató programjainak megvalósítását.

Titl Péter elnök a továbbiakban elmondta, hogy a 74/2012. sz. Német Nemzetiségi Önk. határozat alapján 2013. év februárra tervezett Kertbeny prózamondó verseny elmaradt, így a programra fordított összeget más célra használnák fel. Ennek következtében a meghatározott összeget a 2013. áprilisban megrendezésre kerülő „Csodálatos földünk” elnevezésű nagycsoportosok számára rendezett versmondó verseny támogatására fordítanák.
Javaslatként az alábbiakat fogalmazta meg:

„Kiskőrös Város Német Nemzetiségi Önkormányzata 74/2012. sz. határozatát módosítja akként, hogy a 2013. áprilisban megrendezésre kerülő „Csodálatos földünk” elnevezésű nagycsoportosok számára rendezett versmondó verseny támogatására 20.000 Ft-ot biztosít a testület az előző évi pénzmaradvány terhére.”
A testület megtárgyalta Titl Péter elnök által megfogalmazottakat és egyhangú szavazással az alábbi határozatot hozta:

9/2013. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata 74/2012. sz. határozatát módosítja akként, hogy a 2013. áprilisban megrendezésre kerülő „Csodálatos földünk” elnevezésű nagycsoportosok számára rendezett versmondó verseny támogatására 20.000 Ft-ot biztosít a testület az előző évi pénzmaradvány terhére.

Titl Péter elnök folytatólagosan elmondta, hogy a 88/2012. sz. Német Nemzetiségi Önk. határozatot módosítani szükséges. A Baján megrendezésre kerülő Német Kisebbségi Önkormányzatok Bács-Kiskun Megyei Szövetsége által szervezett éves közgyűlésre történő utazás március hónap helyett április hónapban valósul meg.
Javaslatként az alábbiakat fogalmazta meg az elnök:
„Kiskőrös Város Német Nemzetiségi Önkormányzata 88/2012. sz. határozatát módosítja akként, hogy 2013. áprilisban Bajára, a Német Kisebbségi Önkormányzatok Bács-Kiskun Megyei Szövetsége által szervezett éves közgyűlésre tesz látogatást. A testület az utazási költség biztosítására 10.000 Ft-ot fordít a 2012. évi pénzmaradvány terhére.”
A testület megtárgyalta Titl Péter elnök által megfogalmazottakat és egyhangú szavazással az alábbi határozatot hozta:

10/2013. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata 88/2012. sz. határozatát módosítja akként, hogy 2013. áprilisban Bajára, a Német Kisebbségi Önkormányzatok Bács-Kiskun Megyei Szövetsége által szervezett éves közgyűlésre tesz látogatást. A testület az utazási költség biztosítására 10.000 Ft-ot fordít a 2012. évi pénzmaradvány terhére.

Titl Péter elnök ismertette a közeljövőben lezajló Császártöltésen megrendezésre kerülő prózamondó versenyt, melyen a Német Nemzetiségi Önkormányzat is meg kíván jelenni.
Az utazáshoz 5000 Ft összeg biztosítását kéri a testülettől.

Javaslata az alábbi volt:

„Kiskőrös Város Német Nemzetiségi Önkormányzata a Császártöltésen megrendezésre kerülő prózamondó versenyre történő utazáshoz 5000 Ft-ot biztosít a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”

A testület megtárgyalta Titl Péter elnök által megfogalmazottakat és egyhangú szavazással az alábbi határozatot hozta:

11/2013. sz. Német Nemzetiségi Önk. határozat
HATÁROZAT

Kiskőrös Város Német Nemzetiségi Önkormányzata a Császártöltésen megrendezésre kerülő prózamondó versenyre történő utazáshoz 5000 Ft-ot biztosít a Német Nemzetiségi Önkormányzat 2013. évi költségvetéséről szóló módosított 7/2013. sz. Német Nemzetiségi Önk. határozat mellékletében meghatározott dologi kiadások előirányzat terhére.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

További kérdés, hozzászólás hiányában az elnök az ülést 08,30 órakor bezárta.

